J E G Y Z Ő K Ö N Y V

Készült Szentpéterszeg Községi Önkormányzat Képviselő-testületének

2010. október 29-én megtartott rendkívüli nyílt üléséről

Jelen vannak: Olajos Mihály polgármester, Balogh Gyula, Cs. Balogh Gyula, Bereczkiné Balogh Erika, Harasztosi Gyula, Kovács Imre,  Tornyi Lajos, képviselők.

A napirendek megtárgyalásán részt vesz: Dr. Juhász Marica körjegyző, Láposi Zoltán.

Vendégek: civil szervezetek képviselői

Olajos Mihály: Tisztelt Képviselő-testület, Tisztelt vendégek, köszöntöm a megjelenteket, a testületi ülésünket megkezdjük. Megállapítom, a testület határozatképességét. Bejelentem, hogy az ülésről hangfelvétel készül. Az írásos előterjesztéseket minden képviselő megkapta. A meghívóban szereplő napirendi pontok megtárgyalására teszek javaslatot. Kérem a testület tagjait, aki egyetért a meghívóban szereplő napirendi pontokkal, azt kézfeltartással jelezze. 
A Képviselő-testület 7 igen szavazattal a következő határozatot hozta. 

120/2010. (X.29.) Önk. számú

H A T Á R O Z A T

Szentpéterszeg Községi Önkormányzat Képviselő-testület a meghívóban szereplő napirendi pontokat az alábbiak szerint fogadja el. 


1./ „Az élethosszig tartó tanulás kulcskompetenciáinak fejlesztéséhez 


 szükséges, egyenlő hozzáférést biztosító IKT infrastruktúra 



 megteremtése” tárgyú általános egyszerű közbeszerzési eljárást 


 
lezáró döntés meghozatala.


 Előadó: Olajos Mihály polgármester,  Nagy Barnabás pályázati-felelős
2./
Észak-alföldi operatív program Nevelési intézmények fejlesztése 


 
ÉAOP-2010-4.1.1/A/2. számú Óvodai feladatellátási helyek 


              
férőhelybővítése a Gáborjáni óvodában tárgyú pályázat 



 
benyújtásának jóváhagyása.



Előadó: Olajos Mihály polgármester

     3./  A Hajdú-Bihari önkormányzatok Vízmű Zrt 2010. november 10-én 



           tartandó rendkívüli közgyűlés napirendi pontjainak 



             
megtárgyalása.


Előadó: Olajos Mihály polgármester

     4./
Szentpéterszeg Községi Önkormányzat 2011. évi belsőellenőrzési 


 munkatervének megtárgyalása


  Előadó:  Olajos Mihály polgármester 

    5./
Egyebek

Határidő: azonnal

Felelős: Olajos Mihály polgármester

1. napirendi pont: Az élethosszig tartó tanulás kulcskompetenciáinak fejlesztéséhez  szükséges, egyenlő hozzáférést biztosító IKT infrastruktúra megteremtése” tárgyú általános egyszerű közbeszerzési eljárást  lezáró döntés meghozatala.

Olajos Mihály: Az írásos anyag kiküldésre került. Van-e kérdés? 

Bereczkiné Balogh Erika: Nekem egy általános észrevételem lenne. Ezeket a közbeszerzéseket nemcsak a törvény határozza meg, hanem helyi szintű rendelet is szabályozza. Az újonnan megválasztott képviselők, ezt nem ismerték meg, mivel ezt a rendeletet ők nem kapták meg, ami alapján az eljárás lefolytatódik. Ezt kérném a Jegyzőnőtől, ha máskor ilyen tárgyú előterjesztések vannak, akkor gondoskodjon erről. Nemcsak a közbeszerzéssel, hanem más helyi jogszabályt érintő ügyekkel kapcsolatosan is, az új képviselők ezeket ismerhessék meg. 
Dr. Juhász Marica: Ezt nem rendelet szabályozza, hanem a közbeszerzési szabályzat. A közbeszerzési törvény szabályozza a közbeszerzéseket. Természetesen ezt minden új képviselő megkapja. 

Kovács Imre: Az előterjesztésben olvastam, hogy egy debreceni cég folytatja le a közbeszerzési eljárást, meghívásos alapon volt meghirdetve. Miért nem nyílt pályázaton volt meghirdetve? 

Olajos Mihály: A közbeszerzési törvény, amely szabályozza a pályázatok lefolytatását, megvalósítását, értékhatárhoz köti a közbeszerzést. Eszköz beszerzése esetén, ha jól emlékszem 50 millió forint alatt meghívásos. 

Kovács Imre: Ez kötelező, vagy nem fontos nyíltnak lenni?

Olajos Mihály: Ez a mi érdekünk is. A törvény azért enyhítették, hogy ne kelljen. Biztos ezt is meg lehet hirdetni, több szár ezer forintot fizetni a közbeszerzési hirdetésért,  oldalanként 10 e Ft, egy ilyen dokumentáció, az körülbelül 30 oldalból áll. Ez ki kellene fizetni, ami viszont a pályázatban nem számolható el, mert nem kötelező meghirdetni. Azt pontosan azért tették így, hogy lehetőséget adjanak az önkormányzatoknak, hogy egy-egy beruházásnál, főleg az építési beruházásnál érvényes ez, hogy 80 millió forintra felemelték az értékhatárt az egyszerűsített meghívásos eljárásnál, ami akár helyi, vagy akár térségi vállalkozóknak a meghívását teszi lehetővé. Addig, míg hirdetményes volt 15 millió Ft  felett, akár a Dunántúlról is jöhettek vállalkozók, és így nem érvényesülhettek a helyi, vagy térségi vállalkozók. Ezért változtatták meg a közbeszerzési törvényt. 
Cs. Balogh Gyula: Milyen eszközökre vonatkozik ez?

Olajos Mihály: Ezek az eszközök a pályázati kiírásban szerepelnek, az iskola állította össze, hogy mire van szüksége. Számítógépek, tartozékaik, interaktív tábla, ez konkrét darabszámról és eszközökről szól. 

Cs. Balogh Gyula: Ezeket szeretnénk tudni, mert ezt a pályázatot az előző képviselők hagyták jóvá. Nem tudunk semmit konkrétan. 

Cs. Balogh Gyula: Az előterjesztés végén látom, hogy bizottság tagja. Milyen bizottság ez?
Dr. Juhász Marica: Közbeszerzési bizottság. 

Cs. Balogh Gyula: Erről az alakuló ülésen nem volt szó, csak két bizottságról volt szó. 

Dr. Juhász Marica: Ez nem Képviselő-testületi bizottság. 

Cs. Balogh Gyula: Azért kérdezem, hogy milyen bizottság ez? Ki hagyja jóvá a bizottsági tagokat? A testület hagyja jóvá?

Berezcikné Balogh Erika: A testület hagyja jóvá, benne van a szabályzatban.

Dr. Juhász Marica: 2009-ben hagyták jóvá. 

Cs. Balogh Gyula: Erről miért nem volt szó, az alakuló ülésen, hogy ilyen bizottságok is vannak? Oktatási bizottság is van? 

Dr. Juhász Marica: Ez egy állandó bizottság. 

Cs. Balogh Gyula: Kik a tagjai? 

Dr. Juhász Marica: Balázsi Viktória, Ékes Pálné és jómagam. 

Cs. Balogh Gyula: Milyen szempontok alapján lettek kiválasztva a tagok? 

Olajos Mihály: A gazdasági előadó a pénzügyekhez ért.

Cs. Balogh Gyula: Milyen szerepe van a döntésben a bizottságnak?

Dr. Juhász Marica: Ennek a bizottságnak előkészítő szerepe van, előkészíti a testület számára az anyagot. 

Cs. Balogh Gyula: Ez már így világos és érthető. 

Kovács Imre: Jó lenne tudni az összes bizottságot, tagokkal együtt, mert ne itt tudjuk meg a dolgokat, amikor felmerül egy-egy téma, hogy ilye bizottság is van. Az alapoktól induljunk el, hogy ismerjünk meg mindent.

Dr. Juhász Marica: Ez a döntést nem befolyásolja. Mivel csak előkészítik a döntést a testület felé. 

Kovács Imre: Mint mondtam, az összes működő bizottságot meg szeretnénk ismerni. 

Dr. Juhász Marica: Nincs több bizottság. 

Bereczkiné Balogh Erika: Van bizottság a két iskola között. 

Dr. Juhász Marica: Az a társulással kapcsolatos, azt újra fogjuk választani. 

Bereczkiné Balogh Erika: A Képviselő-testület választotta a tagjait annak is. 

Dr. Juhász Marica: Az most megszűnt, de a következő testületi ülésen, ha aktuális lesz az anyag miatt, akkor újratárgyaljuk. 

Kovács Imre: Visszatérve az eredeti ponthoz, az iskolai pályázathoz, mint mondtad, hogy ha meghirdetjük, az több száz ezer forintba kerülne az önkormányzatnak. De mennyibe kerül ez a közbeszerzési cég? Mert gondolom, az sem ingyen csinálja? 

Olajos Mihály: A pályázat része a közbeszerzés. Fel kell sorolni a pályázatban, hogy mennyit kívánunk felhasználni eszközre, pályázatírásra, közbeszerzésre. Ennek meg van a maga költsége, ezt a pályázat elbírálói hagyják jóvá. Jelen pillanatban ez egy 100 %-os a pályázati támogatás, nem kell az önkormányzatnak ehhez önerőt biztosítani. Ennek a pályázatnak a költségvetése 15.700 e Ft, ezen belül van a pályázatírás, menedzsment, a közbeszerzés. A közbeszerzés, az 700 e Ft. Mivel most eredménytelen volt az eljárás, most újra kell indítani.
Olajos Mihály: Ami a pályázatban fel van tüntetve, eszköz egyéb költségek, attól többet lehet költeni. Lehetne, de azt már saját erőből kell finanszírozni. A szerződés úgy szól, a közbeszerzésre, hogy megcsinálják, ha elsőre eredménytelen, akkor addig csinálják, míg eredményes nem lesz. Eszközök az alábbiak a két iskolába: számítógép 32 db, interaktív tábla 8 db, alkalmazás szerver 1 db, szervercsomag 1 db, VIFI csomag 1 db, SNI csomag 1, szerver szoftver 1 db, tantermi csomaghoz kapcsolódó oktatás 2 db. Ez lett közbeszereztetve, ami az anyagba is le van írva, az egyik cég összegszerűen magasabb volt, mint ami rendelkezésre állt, a mási cég pedig a részvénytársaságnak van egy leányvállalata, amelyik ezeknek az eszközöknek a besszállításával foglalkozik, de maga a Kft adta az árajánlatot, és nem a részvénytársaság. Mivel két különböző jogi társaság, így a közbeszerzés szempontjából érvénytelen az ajánlat. Így tehát meg kell ismételni a közbeszerzést. 

Kovács Imre: Ezét nem egyszerűbb lett volna, a nyílt pályázat? 

Olajos Mihály: A törvényt azt nekünk is be kell tartani. A közbeszerzést végző gazdasági társaság, amelyik erre alakult és jogászokból áll, az végzi a közbeszerzést. Az összes felelősség az övé. A törvény azt mondja, hogy meghívásos az eljárás, akkor ez be kell tartani. Ha hirdetményes lenne a közbeszerzés, mint már mondtam, az több százezer forintba kerülne oldalanként feladni, a közbeszerzési értesítőbe. 

Kovács Imre: Ha a pályázat körülbelül 30 oldal, és fizetni kell kérte, ez szerintem máshol is működik, hogy ha valaki pályázni akar akkor megvásárolja az anyagot, és akkor az a csomag már nem kerül semmibe. 
Olajos Mihály: Amiről most te beszélsz, az már az a kategória, amikor egy építési jellegű beruházásnál terv dokumentációkat kell megvásárolni. Viszont ennek a csomagnak az előállítása,  szintén a közbeszerzési cég feladata és a bevétel is az övé. 

Kovács Imre: Tehát 32 számítógép 8 interaktív tábla meg egy pár egyéb eszköz 15 millió Ft-ba kerül. Ez az ár szerintem nagyon magas. 

Balogh Gyula: Ezek nem magas árak. 

Olajos Mihály: A számítástechnikai eszközök árában én nem érzem magam járatasnak, így ebbe nem menjünk bele. Ezt a pályázatot az Oktatási Minisztérium írja ki, és ebben a kiírásban az eszközök fel vannak sorolva, nem hagynak jóvá irreális árakat. 

Kovács Imre: Biztos megvannak bizonyos feltételek, de tudjuk nagyon jól, hogy itt vannak ezek a térfigyelő kamerák, melyek szerintem semmit sem érnek. Amikor felszerelték, olyan kamerát kellett volna felszerelni, hogy legalább lehessen látni, például a gépkocsi rendszámát. 

Dr. Juhász Marica: A térfigyelő kamerákra, adatvédelmi törvény vonatkozik, meg sem lehetne nézni a lakosoknak, sem másnak. 
Kovács Imre: A kamerák semmit sem érnek, nem használhatók. Hiába pályázunk dolgokra, felszerelik és semmit sem érnek. Ebben a pályázatban is vannak számítógépek és remélem, hogy ezek működni is fognak. Hallottam olyat is, hogy nyert az iskola számítógépet és átkerültek ezek a gépek a hivatalba. Remélem ez most nem így fog történni. 

Olajos Mihály: Remélem az első kérdésed, az, hogy igaz-e ez? Mert ez nem igaz. 

Dr. Juhász Marica: Meg kell nézni a hivatali gépeket, ezer évesek. Nagyon régi technikával dolgozunk. 

Olajos Mihály: Szeretném még ehhez hozzátenni, hogy az iskola nem is pályázott gépekre. Régen Szabó Károly pályázott és nyert is egy számítógépet. Van-e még kérdés? Amennyiben nincs, kérem a testület tagjait, hogy kézfeltartással jelezzék, ha egyetértenek az előterjesztésben szereplő határozati javaslattal.
A Képviselő-testület 7 igen szavazattal a következő határozatot hozta. 

121/2010. (X.29.) Önk. számú

H A T Á R O Z A T

Szentpéterszeg Község Önkormányzata megtárgyalta „Az élethosszig tartó tanulás kulcskompetenciáinak fejlesztéséhez szükséges, egyenlő hozzáférést biztosító IKT infrastruktúra megteremtése tárgyú általános egyszerű közbeszerzési eljárást lezáró döntés meghozatala” című előterjesztést és megállapítja:

Az ajánlattételi felhívás megküldése az Albacomp Számítástechnikai Zrt. részére történt, az ajánlatot viszont az Albacomp RI Rendszerintegrációs Kft. nyújtotta be. Mivel az Albacomp Számítástechnikai Zrt. és az Albacomp RI Rendszerintegrációs Kft. két külön jogi személy, így a beadott ajánlat a Kbt. szabályai szerint nem elfogadható. Az Albacomp RI Rendszerintegrációs Kft. ajánlata a Kbt. 88.§ (1) bekezdésének f) pontja alapján érvénytelen.

A Modern Oktatási Eszközök Kft. által megajánlott termékek bruttó ajánlati ára meghaladja az elszámolható maximális költséget. A Modern Oktatási Eszközök Kft. ajánlata a Kbt. 88.§ (1) bekezdésének f) pontja alapján érvénytelen.

A közbeszerzési eljárást a Kbt. 92.§ b) pontja alapján eredménytelenné nyilvánítja.

Szentpéterszeg Község Önkormányzat Képviselő-testülete úgy döntött, hogy újra elindítja „Az élethosszig tartó tanulás kulcskompetenciáinak fejlesztéséhez szükséges, egyenlő hozzáférést biztosító IKT infrastruktúra megteremtése” című pályázathoz szükséges közbeszerzési eljárást.

A közbeszerzési eljárás lefolytatására a Képviselő-testület az előző ajánlattételi felhívással megegyező tartalommal ismét a Mátrix Audit Kft-t (4032 Debrecen, Kürtgyarmat u. 27., képviselője: Tóth Csaba) bízza meg. 
Felelős: Olajos Mihály polgármester

Határidő: azonnal 
2. napirendi pont: Észak-alföldi operatív program Nevelési intézmények fejlesztése 
 ÉAOP-2010-4.1.1/A/2. számú Óvodai feladatellátási helyek férőhelybővítése a Gáborjáni óvodában tárgyú pályázat benyújtásának jóváhagyása.
Olajos Mihály: Röviden csak annyit szeretnék elmondani, hogy Gáborján település többször pályázott, de eddig sikertelenül. Szeretnék az óvodát ők is felújítani, van rá lehetőség, egy kis pénzmaradvány van az alapba, és újra benyújtanák a pályázatot. Nekünk csak annyi a feladatunk, mint gesztor település, hogy a Képviselő-testületnek kell meghozni a döntést a pályázat benyújtására, mivel mi vagyunk a fenntartók, nekünk kell kijelenteni azt, hogy az önerő rendelkezésre áll. Ez az önerő természetesen úgy áll rendelkezésre, hogy Gáborján nyertes pályázat esetén ezt a pénzeszközt átadja, és a beruházást így meg lehet majd valósítani. Van-e kérdés? Amennyiben nincs, kérem a testület tagjait, hogy kézfeltartással jelezzék, ha egyetértenek az előterjesztésben szereplő határozati javaslattal.

A Képviselő-testület 7 igen szavazattal a következő határozatot hozta. 

122/2010. (X.29.) Önk. számú

H A T Á R O Z A T

Szentpéterszeg Község önkormányzati képviselő-testülete döntött arról, hogy beadásra kerüljön az  Észak-alföldi operatív program Nevelési intézmények fejlesztése ÉAOP-2010-4.1.1/A/2. számú Óvodai feladatellátási helyek férőhelybővítése, valamint célirányos beruházásainak (infrasturktúra és eszközfejlesztés támogatása a minőségi nevelés megteremtéséhez szükséges feltételek biztosítás érdekében a Gáborjáni óvodában tárgyú pályázat  beadásáról.        

Elszámolható összköltség: 105.263.158 Ft.

Támogatás összesen:   100.000.000 Ft.

Önerő: 5.263.158 Ft

Szentpéterszeg Község önkormányzat képviselő-testülete az önrész összegét saját költségvetésében biztosítja.

Határidő: 2010. november 5.

Felelős: Olajos Mihály polgármester

3. napirendi pont: A Hajdú-Bihari önkormányzatok Vízmű Zrt 2010. november 10-én tartandó rendkívüli közgyűlés napirendi pontjainak  megtárgyalása.
Olajos Mihály: Az írásos anyag kiment. Röviden előzményként az új testületi tagoknak el szeretnék mondani erről egy pár mondatot. A Vízmű Zrt-vel szemben Balmazújvárosnak jogerős bírósági végzése van, 330 millió Ft plusz kamat, amit megítélt  a bíróság a Vízmű Zrt-vel szemben. Ez viszont a Vízmű Zrt-t, mint gazdasági szervezetet nagyon megrendítette. Hosszas egyeztetések után, született egy egyezség, hogy azonnali hatállyal 100 millió Ft-ot visszafizet a Vízmű Zrt. Balmazújvárosnak és az elkövetkezendő években, pedig további 100-100 millió Ft-ot fog fizetni a Vízmű Zrt. Ennek az oka az volt, hogy a Vízmű Zrt. alapszabálya szerint, a közgyűlés fogadta el a szolgáltatási díjat. Ugyanakkor egy magasabb rendű jogszabály, az önkormányzati törvény az önkormányzatoknak, a Képviselő-testületek a hatáskörébe sorolja a szolgáltatatási díjak emelésének a jóváhagyását. Ezt vitatta Balmazújváros, és meg is nyerte a követelését. Balmazújváros 1997-ben hozott utoljára szolgáltatási díj rendeletet. A 2000-2005-ig terjedő időszakra a Vízmű Zrt. időközben emelte a díjat, és az öt év alatt a Vízmű Zrt egy magasabb díjat szedett be, mint a 1997-ben megállapított díj volt, így innen származik a jogtalan díjbeszedés, és ezt kell visszafizetni. Ez annyira megrengett a Vízmű Zrt-t, nemcsak anyagilag, hanem a vezetésbe vetett bizalmat is, hogy a főbb vezetők visszahívása kerültek, és új menedzsment lett kinevezve a Vízmű Zrt élére. Most elindult egy folyamat. Azt tudni kell, hogy annak idején a tagtelepülések beapportálták a viziközmű vagyonukat a Vízmű Zrt-be. Most elindult egy olyan átszervezés, hogy a települések visszakapják a viziközművüket és visszaszerződnek a Vízmű Zrt-be működtetésre. De ez nem egy egyszerű folyamat több, mint egy év elhúzódik. Közel 40%-a kötötte meg ezt a szerződést a tagoknak, 60%-a bizonytalan, hezitál, még egy dolog, ami közrejátszik, hogy a visszaadott közmű vagyon után ÁFA-t kell fizetni a települési önkormányzatoknak, ami abszurd. A most kiküldött anyag erről szól, illetve a jövő évi díjképzésről, akár ivóvíz, akár szennyvíz szembotjából. Az ivóvíz az elviekben fedezi a költségeket. A díj megállapítása, a költségek elszámolása az egy törvényi hivatkozással zajlik. Azokat a költségeket számolja fel a Vízmű Zrt, mint szolgáltató, ami ténylegesen felmerül, illetve a fejlesztésekhez tartalmazzon a víz fedezetet, a fenntarthatóság miatt, illetve valamennyi nyereséget is termeljen. Ez az ivóvíz szolgáltatásnál helyén van, viszont a csatornázásnál, minden évben tetemes veszteség keletkezik. Ez kevésbé érint bennünket, de azokon a településeken, ahol a Vízmű Zrt végzi a  szennyvízszolgáltatás az elkövetkezendő két évben, komoly és jelentős díjemelésre lehet számítani, azért, hogy az önköltséget fedezze a szolgáltatási díj. A választások miatt a felügyelő bizottságban is megüresedés lett, így a mostani ülésen egy jelölőbizottságot választanak, majd ezután választják meg a felügyelő bizottság tagjait. 
Cs. Balogh Gyula: Hány, tag van most? Nem az a kérdésem, hogy hányan kötöttek szerződést. Mivel ellensúlyozzák a szennyvíz miatt keletkezett hiányt? Van egyéb tevékenysége is  a Vízmű Zrt-nek? Nehogy már mi fizessük meg a szennyvíz miatt keletkezett hiányt. Megemelkedik-e a vízdíj? Az anyagban láttam, hogy a jövő évben nem terveznek díjemelést, de az azt követő években mi lesz? Van-e már erre valamilyen tervezet? Most mennyi a vízdíj?
Olajos Mihály: Jelenleg 288.- Ft + ÁFA. 

Kovács Imre: Ehhez jön még az állandó költség. 

Cs. Balogh Gyula: Biztos van olyan kimutatás, hogy az áltag vízdíj mennyi, és mennyi Péterszegen?

Olajos Mihály: Megközelítőleges számokat tudok csak mondani. 57 önkormányzatnak szolgáltat a  Vízmű Zrt, illetve 14 olyan tag van még, aki csak a működtető vagyonukat hagyták bent. Ezeknek a működtető vagyonoknak a kiadása most van folyamatban. Azt jól említetted, hogy 2011-ben a terv szerit nem lesz víz díjemelés, viszont a szennyvízre már egy 20 %-os emelést terveznek, azért, hogy két lépcsőben utolérjék az önköltségi árat. Áltagosan a településeken szolgáltatott ivóvíznek a költsége 300.- Ft körül van. Szentpéterszegen 275 .- Ft, tehát alatta vagyunk, elsősorban azért, mert nálunk kevesebb a hálózati veszteség, ami 10 % alatt van. Átlagosan a Vízmű Zrt-nél 25 % felett van a hálózati veszteség. Ez abból adódik, hogy sok a csőtörések száma, nálunk ez is elég ritka, illetve a közkifolyókon elfolyó víz mennyisége sok, aminek nem folyik be az ellenértéke. Tehát nálunk azért kevesebb a vízdíj, mert kevesebb a hálózati vízveszteség, illetve maga a rendszer is jó állapotban van. 
Cs. Balogh Gyula: Amikor fertőtlenítik a vizet, nem lehetne-e alaposabban átmosatni a rendszert, mert napokig klóros a víz, szinte ihatatlan. Ha jobban átmosnak, nyílván hamarabb kimenne a rendszerből a klór. 

Balogh Dezső Gyula: Mindenki tudja régen volt a barna víz, amikor fertőtleníteni kellet, volt mikor egy éjszaka 60 liter hypót töltöttünk a rendszerbe. Ez egy lágy víz volt, de nagyon szennyezett víz volt, azért kellett állandóan hypózni. Azután jött ez a mostani víz ami, egy jó minőségű víz, de ezt minden héten kétszer át kell mosatni, mert vasas a rendszer, és ezt csak hypóval lehet felszedni. A maradvány bekerül a rendszerbe, melybe hypo is van és még a vasasság is bekerül, ami együtt egy elég rossz ízt ad a víznek. Amikor hypóznak úgy tűnik, mintha teljesen hypós lenne, de ez nem így van, beletesznek 2-2 litert, de mivel ez kemény víz nem nyeli el a hypót. Ezt sajnos meg kell csinálni, mert ha jön az ÁNTSZ ellenőrizni, és nem felel meg, akkor ezt ki vállalja fel. Két-három nappal előtte meg van hirdetve a fertőtlenítés. 
Olajos Mihály: Köszönöm a segítséget. Azt hozzá kell tenni, hogy Szentpéterszegen ez az ívó víz kifogástalan, laborvizsgálatokkal tudjuk ezt bizonyítani. Semmilyen olyan káros anyagot nem tartalmaz, ami az emberi egészségre ártalmas lenne. Volt egy időszak, amikor minket is besoroltak az egészségtelen ívó víz kategóriába, de abból kivettek, mivel csak a templom mellett található tartalék kútban mutattak ki minimális arzént. Amit használunk az kifogástalan, a vas és mangántartalma magas, azért kellett szűrőt rátenni. Sajnos a hypó kiérződik belőle, mert ilyen a víz összetétele, hogy nem nyeli el. A 60 liter helyet 4 liter hypó használata, az minimális. Van- e még kérdés? 

Kovács Imre: Benne van az anyagban és te is elmondtad, hogy visszaadják ezeket a vagyontárgyakat a falunak, az lenne a kérdésem, hogy nem lenne gazdaságosabb esetleg a falunak üzemeltetni ezt?  Ne mi tartsuk el a nagy Vízmű Zrt-t. 

Olajos Mihály: Erre megint átadnám a szót a független szakértőnek Balogh Dezső Gyulának. 

Balogh Dezső Gyula: Amikor bekerült a vízművünk a rendszerbe, akkor az ár 45.- Ft volt a bruttósítás idején, akkor ráfizetéses volt, három hónapon belül 68.- Ft lett az ára a víznek, akkor már nyereséges lett Péterszeg. Abban az időben nekünk volt a legtöbb a fizetésünk, szabad időmben vettem a fáradságot és kiszámoltam, hogy mennyi az éves bérünk, mennyi az éves költségvetés és mennyi volt az éves vízfogyasztás után beszedett díj, és ezek után a fele megmaradt nyereségnek.  Ez 3-4 éve történt, azóta nem számoltam ki.
Olajos Mihály: Ehhez még hozzá kell tenni, hogy két ember dolgozik ott, úgy gondolom, hogy azt kevésbé lehetne csökkenteni, mivel jelen pillanatban a vízdíjat is ők szedik be. 

Balogh Dezső Gyula: Sok helyen már lecsökkentették a létszámot. Például Pocsajban, már csak egy ember dolgozik. Most, hogy az Zrt beindult, próbálnak valamit csinálni. 
Olajos Mihály:  Országosan 400 szolgáltató van, és ebből a 400-ból  akarnak csinálni 100 vagy az alatti szolgáltatót. Nem a feldarabolás irányába megy az egész, hanem pontosan ellenkezőleg a nagy szolgáltatók irányába, mivel nyitott a piac és azt tudni kell, hogy maga az egészséges ivóvíz az stratégiai eszköz, komoly érték és vagyon. Erre a vagyonra már Európában sok mindenkinek fáj a foga. Ha elaprózódnak a dolgok, akkor előbb utóbb a nagyok bekebelezik a kisebb szolgáltatókat. A kormányzati szándék, ellenkező irányban van, a regionális vízművek kapták meg a feladatot, hogy a szolgáltatást szélesítsék. Balogh Dezső Gyula amikor kiszámolta, azt biztos nem vette figyelembe, hogy egy vízmű működtetéséhez egy vízügyi szakember foglalkoztatás, az kötelező. 
Balogh Dezső Gyula: Azt is beleszámoltam körülbelül 200 e Ft-os fizetéssel.

Olajos Mihály: Azt tudni kell, hogy nálunk technikai eszköz nem áll rendelkezésre, sem egy markoló, sem egy zetor.

Balogh Dezső Gyula: Ezek minek kellenek? Mikor elkezdtük hagyományosan csináltuk a dolgokat, lapáttal és ásóval. Itt a rengeteg közhasznú munkás, úgy sem csinálnak semmit, be lehető őket vonni, ha van egy csőtörés, de az előbb mondtad, hogy 3-4 van éves szinten csak. 
Kovács Imre: Szeretnék feltenni egy kérdést, Balogh Dezső Gyulánkat. Szerinted, ezt a vízmű telepet tudná-e a falu biztonságosan működtetni? 

Balogh Dezső Gyula: Miért ne tudná működtetni. 

Kovács Imre: Lehet-e, hogy valami különleges probléma léphet fel, amit esetleg a falu nem tud megoldani. Tehát jó a kút, biztos, hogy lesz jövőre is víz, és nem kell új kutat fúrni?

Balogh Dezső Gyula: Ez senki sem tudja garantálni. 

Cs. Balogh Gyula: Én ezekkel egyetértek, amit mondtok, de ha bajba kerülünk, a kúttal lesz valami, meg egyéb gond is felmerülhet, akkor ezt a falu meg tudja majd oldani saját erőből? Volt már rá példa, hogy új kutat kellett fúrni, és a nagy közös vitte el a költségeket. Nekem az a véleményem személy szerint, hogy én ezt a döntést be nem vállalom, hogy kivegyük a vízművet saját működtetésre, mert ha gond van, akkor egy fél órán belül a lakosok itt vannak, hogy hol van az egészséges ivóvíz, akkor mit fogunk csinálni, hitelt vesz fel az önkormányzat. Mert saját erőből ezt mi nem tudjuk megoldani. 

Balogh Dezső Gyula: Szerintem egy idő után ki lehet gazdálkodni, ami nyereség lesz, azt nem kell elkölteni, hanem gyűjteni kell. 

Balogh Gyula Cs: De ha hamarabb lesz baj, mint ahogy a nyereség képződik, akkor mi van? 

Balogh Dezső Gyula: Alacsony az esélye, hogy 10 éven belül történik a kúttal valami. 

Balogh Gyula Cs: Felelősség teljesen kell gondolkozni.

Kovács Imre: Van egy tartalék kút. 

Cs. Balogh Gyula: Tartalék eszközök is vannak?

Balogh Dezső Gyula: Igen. 

Olajos Mihály: Van tartalék kút, de az azért van, mert van egy jó kút. A tartalék kútban egészségtelen a víz. Azért kellet egy új kutat fúrni, mert a régi egészségtelen volt. Van-e még kérdés? 

Harasztosi Gyula: Elolvastam a közüzemi szerződés-tervezetet, és abban az van, hogy minden évben a Képviselő-testület fogadja el az ajánlott ívó víz árat. Ha viszont nem fogadja el, akkor a különbözetet az önkormányzatnak kell állni. Az a kérdésem, hogy régen ez nem így volt? Ha jól értettem Balmazújváros 400 milliós követelése abból adódott, hogy az önkormányzat kevesebb díjat fogadott el, mit az ajánlott. Akkor nem ilyen közüzemi szerződés volt? 

Olajos Mihály: Nem az volt a baj, ő nem állapított meg vízdíjat, csak az előtt, mielőtt megalakult volna a Zrt. A Zrt-nek az alapszabálya, azt mondta ki, hogy a közgyűlés jogosult elfogadni a díjakat, ez ment is és fizette a lakosság is és a Balmazújváros is, csak amikor bíróságra került az ügy és ezt 8 év múlva megtámadták, akkor viszont csak azt vizsgálta a bíróság, hogy az önkormányzattól ezt a jogkört a Vízmű Zrt elvette, és ez törvénysértő. Tovább nem foglalkozott vele, hogy igaza volt a Vízmű Zrt-nek, hogy emelte az árakat, de 1997-es árszinten nem szolgáltathatott már 2005-ben a Vízmű Zrt, mert időközben mindennek az ára emelkedett. 
Kovács Imre: Az árral kapcsolatban van nekem is észrevételem. Írják, hogy jövőre nem lesz áremelés, de az azt követő évben sávos vízdíj lesz, de azt, hogy ez milyen összegre fog kiterjedni azt nem tudjuk, és átadjuk. Itt 2012-ben 500.- Ft alatt nem lesz vízdíj, mert már ebben benne van, hogy a jelenlegi ár nem fedezik a költségeket. Ha átadjuk, után nekünk beleszólásunk nincs. Ahogy Harasztosi Gyula is elmondta, hogyha nem fogadjuk el az általa ajánlott árat, akkor az önkormányzat fizeti a különbözetet. Meg kell gondolni, hogy átadjuk, vagy sem. 

Olajos Mihály: Nincs még mit átadni, mert még vissza sem kaptuk. Amit az anyag említ az nem az ívó vízre vonatkozik, hanem a szennyvízre. 

Kovács Imre: Az ívó víznél volt, felolvasom, ha kell. 

Olajos Mihály: Nálunk jelenleg az önköltségi ár, az 275.- Ft. Mi a felső kategóriába vagyunk, mert sávosra tervezik a vízdíjat. Mi abban a kategóriában vagyunk, ami közelíti az önköltséges árat, vagy még talán nyereséget is termel. Lesznek olya települések, akik tőlünk magasabb díjat fognak fizetni. A szerződéskötéskor dől el, hogy mennyi lesz a vízdíj. De még szerződést nem kötöttünk, még nem adtuk át a vagyont. Ezek csak tervezetek. Itt van beleszólása a testületnek, illetve ott lehet még beleszólása, hogy azokat, amelyeket a törvény szabályoz, hogy milyen költségeket érvényesíthet a vízdíjba. Amiatt magasabb lesz a vízdíj, hogy ez a rendszer abban az állapotában maradjon, mint amin most van, vagy még jobb állapotba. Tartalmaznia kell a szolgáltatási díjat, és még tartalmaznia kell, azt is, ahol vízminőség javító program fut a megyében és ott előre látható, hogy komoly tőkét kell beinvesztálni, ahhoz, hogy ott egészséges legyen a víz. Azt annak a lakosnak kell megfizetni, aki azon a településen lakik. Lesz egy kiegyenlítő forrás, többe fog valamivel fizetni a péterszegi ember, mint amennyibe kerül a víz, azért, hogy kevesebbet fizessen, mint például a mezősasi ember. Lesz ilyen. Ez egy kiegyenlítés, ami azt jelenti, hogy együtt sírunk, együtt nevetünk. Mert biztos, hogy nem tudja megfizetni, azt a díjat a mezősasi ember, amit a vízminőség javítás után fizetni kell. Lehet, hogy 1000.- Ft-ot kell ott fizetni, ez igazságtalan, hogy ott 1000.- Ft, itt pedig 300.- Ft. 
Kovács Imre: Ezt, hogy mondjuk meg a falunak, hogy mi azért fizetünk ennyit, mert a mezősasi ember nem tudja megfizetni, amit kell. 

Olajos Mihály: Azért mert mi is kerülhetünk olyan helyzetbe, amit most előre nem látunk, hogy, például kell fúrni egy új kutat. Mert, ha 15 millió forintért fúrnak egy új kutat, akkor nálunk is 800 Ft lenne a vízdíj, ha nincs a kiegyenlítés.

Kovács Imre: Ha mi üzemeltetnénk a vízművet, akkor ugyanúgy lehet pályázni nekünk is. Mert gondolom, vannak ilyen pályázati lehetőségek a vízmű irányába is. 

Olajos Mihály: Most jelenleg egyetlen egy pályázat van, az egészséges ivóvíz program, ez Uniós forrás. 

Balogh Gyula: A faluban lévő vízvezetékeket a vízmű finanszírozza? Látom, sok helyen, táblákon ki van írva, hogy ki támogatta.
Olajos Mihály: Csak azokon a településeken, ahol ez a program fut. De ez nem öröm nekik, mert azt meg kell fizetni. Ott magasabb lesz a vízdíj, a magasabb sávba fognak tartozni. Az 57 település közül, körülbelül 20 településen folyik ivóvíz minőség javítás. A többi 37 településnél mindenhol lesz, hogy egy kicsit többet fognak fizetni. Valamennyire kiegyenlítődik a rendszer, de ők akkor is többet fognak fizetni, mint mi. Ez egy rendszeren belül így normális, hogy szolidaritást vállalunk. Eddig is így volt.

Kovács Imre: A múlt rendszerben volt meg a szolidaritás. 

Olajos Mihály: Ez a mai napig így van. A Vízmű Zrt-n belül is van. De országosan is van, mint például az iszapkatasztrófa miatt is összefogott az ország. Van-e kérdés?

Bereczkiné Balogh Erika: Engem meglepett ez a 275.- Ft-os önköltségi ár, mert négy éven keresztül én azt hallottam, itt a testületi üléseken, hogy mi csak hallgassunk, mert kis település vagyunk és viszonylag kevés a fogyasztásunk, és nálunk a víz előállítása sokkal magasabb, mint amit fizetünk. Mert eddig is voltak olyan dolgok, hogy kiválni, és önállóan fenntartani a vízművet. Eddig ezt hallottuk, hogy magasabb és jól járunk, mert a mi díjunkhoz a nagyobb települések hozzátesznek. Most pedig kiderült, hogy önköltségi ár alatt vagyunk. A hivatalos díj alatt van a mi önköltségi árunk. 

Olajos Mihály: Az önköltségi ár és a tényleges ár között van különbség.
Bereczkiné Balogh Erika: A tényleges ár alatt van az önköltségi ár. Olcsóbban tudjuk előállítani, mint amit fizetünk. A másik kérdésem, pedig nem tudom mit jelent az, hogy 2012-ben kétsávos lesz a rendszer? Ez milyen kalkulációt jelent, az árakat, hogy befolyásolja? Ebben az anyagban nincs kifejtve. 
Olajos Mihály: Két sávot terveznek, az egyik egy alacsonyabb díj lesz, a másik egy magasabb. A két sáv, ezt jelenti. Az alacsonyabb díj ott lesz, ahol nincs vízminőség javító program. Nálunk nincs ilyen, tehát mi az alacsonyabb sávban leszünk. 
Bereczkiné Balogh Erika: 2012-ben lesz a kétsávos rendszer lesz bevezetve, és 2013-ban pedig díjszabályzat alkalmazása, hosszú távú díjprogram.

Olajos Mihály: Így van, de ugyanaz lesz, ugyanazt folytatja a kétsávos rendszert. Ezzel nagyon előre szaladtunk. Ezt senki nem tudja megmondani, hogy 2013-ban mennyi lesz a vízdíj Péterszegen.

Bereczkiné Balogh Erika: Akkor ezt miért írják le, ha nem tudják, és nekünk miért kell ezt elfogadni?

Olajos Mihály: Ezt nem kell elfogadni, ez csak egy tájékoztató. Az önköltségi ár és a tényleges ár között vagy egy kis különbség, nem vagyok közgazdász, de az önköltségi ár az azt jelenti amennyibe kerül, ebben nincs benne a központi irányításnak a költsége és nincs benne egyéb olyan költség, ami ott számolható el. 

Kovács Imre: Én javasolnám, hogy lépjünk ki, és különálló vízművünk legyen. 

Olajos Mihály: Ezt lehet javasolni, ez a te véleményed, de most nem erről beszélünk. Ennek még nem jött el az ideje. 

Kovács Imre: Mikor jön el?

Olajos Mihály: Amikor visszaadják a viziközművünket. Van-e még kérdés? Amennyiben nincs, kérem a testület tagjait, hogy kézfeltartással jelezzék, ha egyetértenek az előterjesztésben szereplő határozati javaslattal.

Cs. Balogh Gyula: Már egyszer elmondtam a véleményem. Voltunk mi már bajban, nagy bajban, amikor nem volt jó a kút. A vízzel nem lehet játszani, ez létfontosságú. Nekem is jobb lenne, ha nem 300.- Ft lenne a víz ára, de a biztonság a leglényegesebb. Ebből nem szabad kilépni. 

Harasztosi Gyula: A szerződéseket január 01-től kell megkötni? 

Olajos Mihály: Nem kell megkötni. 

Harasztosi Gyula: A tervezetben ezt láttam. 

Olajos Mihály: Ezt még nem lehet tudni, hogy hogyan alakul. Jelen pillanatban a szervezetépítés folyik, a feladatok kiszervezése. Én azt szeretném látni, hogy stabil cég legyen az, ami működteti a szentpéterszegi viziközművet, ha bármilyen probléma van, akkor az ott legyen. Ha áramszünet van, akkor aggregátort hoz ,és még sorolhatnám, hogy milyen technikai háttér kell ahhoz, hogy egészséges ívó víz legyen a nap 24 órájában. 
Cs. Balogh Gyula: Évekkel ezelőtt volt már erről szó, hogy kilépünk, vagy nem lépünk ki. Akkor is úgy gondolkoztunk, hogy ha kilépünk is, akkor is csak kistérségi társulás formájában. Tehát nem egyedül Pégerszeg, hanem Gáborján és még más települések. Akkor sem volt erről szó, hogy csak Péterszeg lép ki.  

Harasztosi Gyula: Az lenne a javaslatom, készíttetni kellene egy tanulmányt, hogy milyen költségek vannak itt nálunk, mennyi az önköltségi ár, és akkor talán könnyebb lesz dönteni. 

Olajos Mihály: El lehet dönteni, hogy megrendelünk egy tanulmányt, ami persze nem kevés pénz. Mert ezt, itt mi nem tudjuk elkészíteni, mert ehhez szakember kell. 

Harasztosi Gyula: Én egy egyszerű tanulmányra gondoltam, egy független szakembertől. 

Cs. Balogh Gyula : A kockázati tényezőt, hogy állítod be a tanulmányba? 

Harasztosi Gyula: Ez csak segít a döntésben. 

Olajos Mihály: Kérem a testület tagjait, hogy kézfeltartással jelezzék, ha egyetértenek az előterjesztett határozati javaslattal.
A Képviselő-testület  6 igen 1 nem szavazattal a következő határozatot hozta. 
123/2010. (X.29.) Önk. számú

H A T Á R O Z A T

Szentpéterszeg Községi Önkormányzata, mint a Hajdú- Bihari Önkormányzatok Vízmű Zártkörűen Működő Részvénytársaság részvényese a  részvénytársaság 2010. november 10.  napjára összehívott rendkívüli közgyűlés napirendjével összefüggésben: 

· a Társasági Igazgatóságának beszámolóját a szervezetkorszerűsítési intézkedésekről tudomásul veszi

· a kiegészített stratégiai tervet (2010. szeptember 30.) elfogadja

· a Társaság Alapszabálya 11.1. u.) pontjának módosítását az alábbiak szerint elfogadja




11.1 A Közgyűlés hatásköre:




u.) díjszabályzat elfogadása

· a Társaság Alapszabály 11.1. pontja kiegészül egy új ponttal:




11.1. A Közgyűlés hatásköre:




w.) részvényesnek a közművagyon fejlesztése céljából igényelt 




pályázatának önerejéhez nyújtandó Társasági hozzájárulás(anyagi) 




jóváhagyása.

· a Rekonstrukciós Programot elfogadja.

· a Díjszabályzatot elfogadja

· a közszolgálati szerződés általános feltételeit tartalmazó tervezetet jóváhagyja

· a javasolt jelölő bizottsági tagokat elfogadja

Meghatalmazza a 2010. november 10. napján tartandó Zrt. közgyűlésén szavazásra Olajos Mihály polgármestert, hogy a határozati javaslatokról történő döntési eljárásban a fentieknek megfelelően járjon el.

Határidő: 2010. november 10

Felelős: Olajos Mihály polgármester

4. napirendi pont: Szentpéterszeg Községi Önkormányzat 2011. évi belsőellenőrzési 
 munkatervének megtárgyalása.
Olajos Mihály: Az írásos anyag kiment. Az önkormányzat belső ellenőrzést a Bihari Önkormányzatok Többcélú Kistérségi Társulása keretein belül végzi. Központi költségvetésből kapjuk meg a belsőellenőrzés ellenértékét. Ez szintén egy közbeszerzési eljárás keretén belül kerül kiválasztva a belső ellenőrzést végző cég, aki 29 településen látja el a belsőellenőrzési tevékenységet.  A következő témák közül lehetett kiválasztani két ellenőrzendő tevékenységet, 16 témából lehet választani: pénzügyi szabályzat ellenőrzése, közalkalmazotti besorolások ellenőrzése, értékcsökkenés elszámolás, beruházások, állami támogatások felhasználásának elszámolása, élelmezési tevékenység ellenőrzése, pénzkezelési szabályzat ellenőrzése, 2009. évi beszámoló ellenőrzése, közbeszerzési eljárások szabályosságának vizsgálata, vagyonkataszter nyilvántartás ellenőrzése, selejtezési, leltározási tevékenység ellenőrzése, áthozott pénzeszközök felhasználásának ellenőrzése, költségvetési tervezés ellenőrzése, informatikai rendszerek ellenőrzése, FEUVE rendszer ellenőrzése. Ezekből a témákból kellene kettőt kiválasztani. Az IKSZ 98 Kft, adta meg a témákat, és a Többcélú Kistérségi Társulás fogadta el. Javasolnám, az élelmezési tevékenység ellenőrzését, illetve a selejtezési tevékenység értékelése, a szabályozottság és a gyakorlati megvalósulás összhangja és a leltári tevékenység ellenőrzését. Van-e kérdés?
Cs. Balogh Gyula: Milyen indok alapján javaslod, ezt a két témát?

Olajos Mihály: A közalkalmazottak besorolását nemrégen ellenőrizték, az ingatlan nyilvántartás szintén nem régen lett ellenőrizve. Beruházások, állami támogatások felhasználásának ellenőrzése, a Kincstár tartott nálunk ezzel kapcsolatban ellenőrzést. Ez a két téma az, ami az elmúlt időszakban nem volt ellenőrizve. 
Cs. Balogh Gyula: Selejtezés milyen gyakorisággal van, és mi ennek a jelentőssége? Miét nem lehet másik témát választani.

Olajos Mihály: A selejtezés az külön téma, de én összevontam a kettőt. Évente folyik selejtezés és leltározás. Ezeknek a tevékenységeknek az elmúlt években ellenőrzése nem volt. 

Balogh Gyula Cs: Kik csinálják, a selejtezést, leltározást? 

Olajos Mihály: Az önkormányzat alkalmazottai.

Balogh Gyula Cs: Gondolom, a mindenkori jegyző felügyeletével. 

Olajos Mihály: Így van. 

Kovács Imre: Mi lesz a leselejtezett tárgyakkal?

Olajos Mihály: Megsemmisítésre kerülnek, vagy esetleg fel lesz ajánlva, ami még használható. 

Dr. Juhász Marica: Az intézmények között esetleg felhasználásra kerülnek. 

Kovács Imre: Én nem pont erre gondoltam. Vannak itt olyan tárgyak is, amik nem kellenek az intézményeknek. 

Olajos Mihály: Ha van olyan, ami tovább hasznosítható, akkor értékesítésre került. 
Kovács Imre: Ez, hogy működik? Kinek értékesítjük? Mióta itt lakom, egyszer sem hallottam, hogy van ilyen lehetőség. 
Olajos Mihály: Meg hirdettük, most például az óvoda felújításánál a radiátorokat értékesítettük, három személy is volt. aki érdeklődött és vitt is belőle. A többit, ami nem kellett elvittük a MÉH telepre. 

Kovács Imre: Egy kérdésem lenne még. A vagyonkataszter, az mit takar?

Olajos Mihály: Az önkormányzat tulajdonát, az épületeket, utakat, földterületeket. Ezt tavaly vizsgálták. 

Bereczkiné Balogh Erika: Ha tavaly vizsgálták, akkor mi mért nem tudunk, a vizsgálat eredményére, erről nem történt meg a testület tájékoztatása. Sem erről, sem a beruházások felhasználásának a vizsgálatáról. Erről be kellett volna számolni a testületnek. 
Olajos Mihály: Semmi akadálya, amit leírtak a belső ellenőrök, azt a legközelebbi testületi ülés előtt kiküldöm. Azt, hogy erről be kellet volna számolni azt nem tudom.

Bereczkiné Balogh Erika: Ha a testületnek kell elfogadni az ellenőrizendő témákat, akkor az eredményéről is tájékoztatni, kell a testületet. 

Balogh Gyula: Azt szeretném megkérdezni, hogy a faluban van-e pedagógus föld? 

Olajos Mihály: Igen van.

Balogh Gyula: Ezt a pedagógusok művelik? 

Olajos Mihály: Pedagógusoknak van kiadva. 

Balogh Gyula: Magyarországon én nem tudok még egy ilyen falut, ahol ilyen lenne. 

Olajos Mihály: Biztos van több településen is. Egy döntésen múlik, hogy vegyük vissza ezeket a területeket, hirdessük meg, adjuk ki bérbe. 

Kovács Imre: Ez bérbe van nekik adva?

Olajos Mihály: Használatba van  adva.
Cs. Balogh Gyula: Mekkora a területe? Ki műveli? Ha jól tudom, Mercs Györgyék és Turzó Lajosék. 
Olajos Mihály: 7 hektár a területe, és én is úgy tudom, hogy ők művelik. Ezt egy bértámogatásnak is lehet tekinteni. Kérem a testületet, ha egyetért az előterjesztésben szereplő határozati javaslattal, azt kézfeltartással jelezzék.

A Képviselő-testület  6 igen szavazattal 1 tartózkodással a következő határozatot hozta. 

124/2010. (X.29.) Önk. számú

H A T Á R O Z A T

Szentpéterszeg Községi Önkormányzat Képviselő-testülete megtárgyalta a „Szentpéterszeg Községi Önkormányzatának 2011. évi belső ellenőrzési munkatervének megtárgyalása” című napirendi pontot, és a következő határozatot hozta:
Szentpéterszeg Községi Önkormányzata Képviselő-testülete az önkormányzat 2011 évi belsőellenőrzési munkatervét az alábbi témákban hagyja jóvá:

- Élelmezési tevékenység ellenőrzése

- Selejtezési tevékenység értékelése, a szabályozottság és a gyakorlati megvalósulás összhangja és a leltári tevékenység ellenőrzése
Határidő: 2010. november 15.

Felelős: Olajos Mihály polgármester

Egyebek:

Olajos Mihály: Kérem a testület tagjait, akinek kérdése, bejelenteni valója van,  az tegye meg.

Kovács Imre: Mindenki tudja, hogy az alakuló ülésen nem lett alpolgármester választva, így ezzel kapcsolatban szeretnék egy határozati javaslatot tenni. A polgármester úr helyettesítésére, távollétében, akadályoztatása esetén szavazzuk meg az alpolgármester megválasztásáig, az Ügyrendi Bizottság elnökét, a polgármester helyettesítésére. Gondolom, ennek nincs akadálya? A polgármester úr helyettesítésére az Ügyrendi Bizottság elnökét javaslom.
Olajos Mihály: Kérem a testület tagjait, aki egyetért azzal, hogy hozzunk döntést a mai ülésen, a Kovács Imre által tett határozati javaslatra, azt kézfeltartással jelezze.

A Képviselő-testület 4 igen, 1 nem szavazattal és 2 tartózkodással a következő határozatot hozta. 

125/2010. (X.29.) Önk. számú

H A T Á R O Z A T

Szentpéterszeg Községi Önkormányzat Képviselő-testülete úgy határozott, Kovács Imre képviselő javaslatáról a mai testületi ülésen döntést hoz. 
Határidő: azonnal

Felelős: Olajos Mihály polgármester

Olajos Mihály: Kérem a testület tagjait, aki egyetért azzal, hogy a polgármester akadályoztatása esetén, az Ügyrendi Bizottság elnöke Bereczkiné Balogh Erika legyen megbízva a polgármester helyettesítésével, amíg nem lesz alpolgármester, azt kézfeltartással jelezze. 

A Képviselő-testület 4 igen 3 nem szavazattal a következő határozatot hozta. 

126/2010. (X.29.) Önk. számú

H A T Á R O Z A T

Szentpéterszeg Községi Önkormányzat Képviselő-testülete úgy határozott, hogy a polgármester akadályoztatása esetén, az Ügyrendi Összeférhetetlenségi és Vagyonnyilatkozatokat Vizsgáló Bizottság elnökét Bereczkiné Balogh Erikát bízza meg a polgármester helyettesítésével az alpolgármester megválasztásáig. 
Határidő: azonnal

Felelős: Olajos Mihály polgármester

Olajos Mihály: Van-e még kérdés, egyéb bejelenteni való?

Balogh Gyula: Lenne egy pár kérdésem. Tudom, hogy minden télen lehetőség van arra, hogy a fiatalok a tornateremben sportolhassanak. Azt lehetne kérni, hogy hamarabb legyen kinyitva a tornaterem. Másik kérdésem, hogy tavaly én is egy párszor feljártam, és sajnos nyolc óra fél kilenc felé jöttek az Újfaluiak és nekünk akkor el kellett jönni. Ezt azzal indokolták, hogy ők ezért fizetnek. Én ennek szeretnék utána járni. Ezt szó szerint Ulics Istvánék mondták, hogy ők ezért fizetnek. Azt szeretném, ha a péterszegi fiatalok heti két alkalommal addig lehessenek, amíg az meg van engedve. A szentpéterszegi fiataloknak, szinte sehol sincs lehetőség, ahova fel tudnának menni, együtt tudnának lenni. A másik javaslatom az lenne, hogy a Faluház előterében, alakítsunk ki egy ifjúsági klubot. 
Olajos Mihály: Ezeknek semmi akadálya. De ennek a klubnak legyen egy szervezett formája, hogy kik szeretnének feljárni. 

Dr. Juhász Marica: A felvetéssel kapcsolatban lenne javaslatom, hogy Igazgató Asszonnyal felveszem a kapcsolatot a tornateremmel kapcsolatban. Kérek egy beosztást, hogy milyen napokon vannak például szakkörök. Vele kellene először egyeztetni. 

Balogh Gyula: Mindig telt házzal működi, és nem szeretném, ha még egyszer a péterszegieket elzavarnák. 

Dr. Juhász Marica: Eddig erről még nem hallottam, hogy ilyen történt volna, de utána éreklődöm. 
Cs. Balog Gyula: Ki ügyelt ott? Erről csak kellett tudni valakinek, hogy jönnek a kézisek. Régebben heti háromszor volt a nyitva tartás. Két óra, az semmi, annak aki sportolni megy. Régen 18-22 óráig volt a nyitva tartás, illetve aki ügyelt és hozzájárult lehetett 23 óráig is. Kell egy hivatalos nyitva tartásnak lenni, a 18-22 óráig az egy jó időpont. Balogh Gyula ötletét támogatom, hogy a közhasznúak közül, nyílván, aki megbízható, az tartson ügyeletet. Ennek után kell nézni, hogy ha tényleg így volt, hogy az Újfaluiak ide jöttek kézilabdázni és emiatt küldték el a Péterszeieket, ez botrányos. Azt senki nem mondja nekem, hogy erről senki nem tudott. Ha ide jöttek Ulics Istvánék, akkor erről tudni kellett valakinek, vagy a testnevelő tanárnak, vagy az igazgatónak. 

Olajos Mihály: Az önkormányzathoz ilyen jellegű pénzt nem fizettek be, meg kell kérdezni a volt igazgatót Bukus Pétert, hogy mit tud erről a dologról. 

Dr. Juhász Marica: Balogh Gyula másik javaslatával kapcsolatban, fel kellene venni a kapcsolatot Vadászné Balogh Máriával a Faluházban, és vele egyeztetni. Ő csinált most egy rendezvény tervet december 31-ig. Vele kellene megbeszélni, hogy mit szeretnének a fiatalok, mire van igény. A megvalósításának semmi akadálya nincs. 

Balogh Gyula: Meg szeretném kérdezni, hogy a Porostón kiépített úgynevezett jégpálya, fog-e működni valamikor? Ha fúratunk oda 15 e Ft-ért egy kutat abból fel lehetne tölteni, és lehetne rajta korcsolyázni szerintem. Minimális költségbe kerülne. A halastóra járnak le korcsolyázni, az nem biztonságos és szabályos. Kár volt megépíteni, ha nem használjuk

Kovács Imre: Nem nagy beruházással meg lehetne csinálni, és bármelyik szülő nyugodtan engedné le a gyermekeit korcsolyázni, mert tudja, hogy abba nem fog belefulladni. Elég nagy a területe, ahhoz, hogy akár még a felnőttek is le tudjanak menni korcsolyázni. 

Olajos Mihály: Ezelőtt 20 évvel folyamatosan víz alatt volt  a terület, mióta megcsináltuk azóta pedig nincs víz a területen. Azt csak úgy lehet, hogy télen kell megépíteni a jeget, hiába töltjük most fel vízzel, elissza a talaj. 

Olajos Mihály: Főleg azért lett ez megcsinálva, hogy rendbe legyen téve az a terület. 

Balogh Gyula: Az lenne a kérdésem, hogy az a terület zöldövezetnek számít?

Olajos Mihály: Igen. 

Balogh Gyula: Szeretnék rajta legeltetni, holnaptól. Engedélyezik-e ezt nekem?

Olajos Mihály: Ott azon a területen nem. 

Balogh Gyula: Akkor ez legyen betartva. Legyen ellenőrizve, hogy ne kelljen jövő tavasszal újra szólnom. Ezt főleg a falu ott lakói akarják  leginkább, nem csak én. 

Olajos Mihály: Rendben. Hivatalosan ott senkinek nem lehet legeltetni, senki nem kért oda engedélyt. Ha valaki ott legeltet, azt illegálisan csinálja. 

Harasztosi Gyula: Úgy látszik, hogy illegálisan legeltettem ott, vállalom a következményeket. Az ott élő lakosok, nekem azt mondták, hogy örülnek, hogy ott legeltetek. 

Balogh Gyula: Nekem, meg azt mondták, hogy ha kell aláírást is gyűjtenek ez ügybe. Még azt szeretném megkérdezni, hogy a Porostón, amit most kivágnak fákat, azok lesznek-e pótolva? 

Olajos Mihály: Egyenlőre nem. 

Bereczkiné Balogh Erika: De kötelező pótolni, törvény írja elő, hogy közterületen, amennyi fát kivágnak, ugyanannyit ültetni kell. 

Olajos Mihály: Ezt a területet annak idején az önkormányzat fásította, nem lett átminősítve erdőnek. 

Balogh Gyula: Az, az 50 db fa megvásárlása nem hiszem, hogy olyan nagy teher lenne. 

Olajos Mihály: Nem az a probléma, már beszéltünk róla, nem nyárfát kívánunk oda ültetni, szilfa lesz majd pótolva. De, egyenlőre most még nem. A sportpályánál is pótolni kell majd.

Balog Gyula: Jövőre sem lesz megpótolva? 

Olajos Mihály: A tervek között az szerepel, hogy ami kiszárad fát kivágtunk, azt majd pótoljuk. De, hogy ősszel, vagy tavasszal azt pontosan nem tudom megmondani. 
Balogh Gyula: Köszönöm. 

Kovács Imre: Az szeretném elmondani, hogy ezek a közhasznú munkások, akiket felvesz az önkormányzat, azt úgy kellene, hogy a rászorultságot is figyelembe kellene venni. Ne mindig ugyanazokat vegyük fel. 

Olajos Mihály: A közmunkásoknak a behívására, remélhetőleg december 31. után is lesz lehetőség. Most jelenleg december 31-ig van, ez az úgy nevezett „út a munkához program”. Nem lehet 60-70 embert behívni, ezt én elítélem,  voltak, olyan önkormányzatok, hogy ha 200 munkanélküli volt, akkor azt mind behívták közmunkásnak. Ennek én nem vagyok a híve, és nem is voltam. Olyan embereket hívunk be, aki hajlandók dolgozni, és munkát végezni. A rászorultság elvét én úgy gondolom, hogy maximálisan figyelembe vettem. Sajnos vannak olyan emberek, akiket évek óta nem tudunk behívni, mert nem akarnak vagy éppen képtelenek dolgozni. Annak nem sok értelme van, hogy behívjuk és utána csak kerülgetni kell őket. 
Kovács Imre: Tudnék 20 embert ide hozni, akik akarnának dolgozni. 

Olajos Mihály: Kérem a névsort. A következő évi felvételnél figyelembe fogjuk venni őket. 

Dr. Juhász Marica: Eddig március 15-ig kellett lekészíteni  és elfogadni a képviselő-testületnek a  közfoglalkoztatási tervet. Azt nem tudom, hogy a jövő évre, ez hogyan fog változni, mivel csak közmunkaprogram lesz. De ha marad a közfoglalkoztatás, akkor a testület eldönti, hogy mit szeretne. 

Bereczkiné Balogh Erika: Lenne egy határozati javaslatom. Az első napirendi pont tárgyalásánál szóba került a közbeszerzési bizottság tagjai. Azt javasolnám a testületnek, hogy mindazon bizottságok, melyek 2010. október 03-a előtt alakultak, azokat vizsgáljuk felül, a bizottsági tagokat. Kérném a Jegyzőnőtől, hogy a közbeszerzési bizottságot, a közoktatási társulási bizottságot, az újságszerkesztő bizottságot nézzük át és tudjuk meg, kik vannak ezekben. Ezeket szeretném kérni az Ügyrendi Bizottság részére, és mi azt átnéznék, felülvizsgálnánk. 

Dr. Juhász Marica: A közbeszerzési szabályzatban benne van a bizottság névsora. A közoktatási társulási bizottságot újra kell választani. Ezt újra kell tárgyalni. Eddig nem volt olya téma, ami miatt aktualizálni kellett volna. De, ha úgy kívánja a testület a következő testületi ülésen megválaszthatjuk a tagjait, 3-3 fő a két település képviselő-testületéből. Az újságszerkesztő bizottságban nem vagyok benne, csak az önkormányzati hírekhez, az adott témában, ami a lakosságot érinti arról adunk tájékoztatást. 
Bereczkiné Balogh Erika: Úgy gondolom, hogy egy személy csak van, aki eldönti, hogy milyen cikkek kerüljenek az újságba. 

Dr. Juhász Marica: A főszerkesztő, az Vadászné Balogh Mária.

Balogh Gyula Cs: A felelős szerkesztő az a jegyző volt. 

Dr. Juhász Marica: Én ezt már nem vállaltam.
Bereczkiné Balogh Erika: Tehát egy személyben ő felel, vagy van egy bizottság? 

Dr. Juhász Marica: Nincs bizottság. Én nem kívánok ebben részt venni, ezért sem vettem át jegyző úrtól. 

Balogh Gyula Cs: Ha két testületi ülés között történik valami, bármi, számoljatok be kérés nélkül, ezt neked és a Jegyzőnőnek is intézem. Tudjunk mindenről, ne a pletykákból értesüljünk, ne a falun keresztül, mert az mindig félre viszi a dolgokat. Ne kelljen rákérdezni semmire, számoljatok be, mert nyílván, ha első kézből halljuk meg a dolgokat, és ha a lakosság megkérdez, akkor tudjuk azt mondani, hogy ez igaz, vagy nem igaz. Mert olyan pletykát röppentek fel, hogy mi meg akarjuk a civil szervezeteket szüntetni, meg akarjuk őket nyirbálni. Senki nem mondott ilyet. Ezek csak rosszindulatú dolgok. 

Dr. Juhász Marica: Ez benne lesz az új SZMSZ-ben. 

Kovács Imre: Én ezzel a testvértelepüléssel nem vagyok tisztába. Ezt szeretném, ha ezt nekem elmagyarázná valaki, hogy mi haszna van a falunak egy ilyen testvértelepülési kapcsolatnak, azon kívül, hogy egyes emberek összejárnak bulizni. Ezen kívül mi haszna van ebből a falunak? 
Bereczkiné Balogh Erika: Ezt akartam és is megkérdezni, állítólag hétvégén volt egy kis kiruccanás Romániába, nem tudom, hogy milyen címszó alatt. A képviselő-testület nevében voltatok-e kint, vagy pedig egyéb szabadidős tevékenységből? 

Olajos Mihály: Egyéb szabadidős tevékenységből. 

Bereczkiné Balogh Erika: Én máshogy hallottam. Azt hallottam, hogy ez hivatalos út volt, a testvértelepülést hivatalos célból meglátogattátok, sőt még az alakuló ülés után, az új képviselőket is telefonon hívogattad, hogy menjenek ki veled. 

Olajos Mihály: Ettől függetlenül ez lehetett egyéb szabadidős kirándulás. 

Bereczkiné Balogh Erika: Ki fizette ezt az utat? 

Olajos Mihály: Én fizettem.

Bereczkiné Balogh Erika: A számlát megnézhetem? 

Olajos Mihály: Kell számla róla? Nem kértem.

Bereczkiné Balogh Erika: Kötelező, nem? Ha szolgáltatás veszel igénybe, arról kell számlát adni, mert gondolom nem kétfilléres dologról volt szó.

Olajos Mihály: De erről volt szó, útdíjat kellett fizetni és ennyi. De Romániában nem kértem számlát. 

Bereczkiné Balogh Erika: Nem a saját gépkocsiddal mentél, gondolom?

Olajos Mihály: Nem.

Bereczkiné Balogh Erika: Hanem, mivel? 

Olajos Mihály: Az egyik ismerősöm vitt ki bennünket. Nem az önkormányzat gépkocsijával mentünk, ezek után nem kívánom tovább részletezni a dolgokat. Szabadidőmben mentem ki. 

Bereczkiné Balogh Erika: A testvértelepülésre, szabadságod alatt maszek úton. 

Olajos Mihály: Ez nem szabadság volt, hanem a szabad időben.  Megkérdeztem a testület tagjait, azt mondták nem kívánnak részt venni 

Bereczkiné Balogh Erika: Engem nem kérdeztél meg. Az illendőség úgy kívánta volna, hogy engem is megkérdezel, habár úgy sem mentem volna. 

Olajos Mihály: Én, akinek tudtam a telefonszámát azzal beszéltem. Ide szóltam a hivatalba, hogy téged értesítsenek.
Bereczkiné Balogh Erika: Biztos elfelejtették. 

Olajos Mihály: Miután a testület nem akart kimenni, ezek után mi magánúton mentünk ki. 

Tornyi Lajos: Ehhez senkinek semmi köze, hogy valaki magánúton, hova megy.

Kovács Imre: Ezzel egyetértek én is, én nem ezt kérdeztem. 

Olajos Mihály: A testvértelepüléseknek mi értelme van. Az első kormány idején, mikor ez elindult nyitást jelentett Románia felé, a magyar lakta területek felé, ezzel is erősíteni a nemzeti összetartozást. Nekünk az első testvértelepülési kapcsolattal kimondottan pozitív tapasztalatunk van, a határon túl élő magyarok tekintetében. Sajnos ez már az utóbbi időben kicsit ellaposodott. Ennek több oka van, de nem akarom ezeket részletezni. Voltak családok, gyerekek Erdélyben, Jedden, egy-egy hetet eltöltöttek kint, viszont jöttek, tartalmas és hasznos is volt. Jelen pillanatban iskolás gyerekekkel, iskolákkal nincs napi kapcsolatunk, amit én szeretném, ha lenne. A felnőtteknél, viszont egyrészt kulturális, sport, illetve bármilyen tevékenység az nyitott. Gazdasági szempontból nem sok példát tudnék mondani sajnos, de ez megint nem az önkormányzatnak a hibája, hanem az emberek kölcsönös érdeklődésnek a hiánya. Nálunk is nagyobb érdeklődés kellene a gazdaság irányába, például növénytermesztés, vetőmag csere, ezt lehetne, mert a szentjobbiak többször jöttek, voltak is itt Drimba Zoltánnál, van ilyen vonzata is ennek. Azokra a péterszegi rendezvényekre, melyekre eljönnek a testvértelepülések képviselői, azok a rendezvények nyitottak a péterszegi emberek számára is. Ezért fizetni, kell de nem csak a péterszegi lakosnak, hanem a vendégnek is. El kell dönteni, hogy a pletykának hisz az ember vagy a valós tényeknek. 
Kovács Imre: A szabályzatokba benne van, hogy a fontosabb döntésekbe a falut is be kell vonni. Az előzőekben is tárgyaltuk már a Faluház bővítését, de ez nem egy kis dolog. Szerintem meg kellene erről kérdezni a falut, hogy akarja-e ezt a Faluház bővítést vagy sem. Akarja-e a piactér kialakítását, olyan szempont szerint, hogy a civil szervezet vigye ezt végig? A polgármester úr soroljon fel szempontokat, hogy miért érdemes ezeket megvalósítani, vagy miért nem érdemes és a falud döntse el, hogy akarja-e, és azt is meg lehetne kérdezni, hogy a falu óhajtja-e ezeket a testvértelepülések is. Ne mi döntsük el, hanem döntse el a falu. 

Olajos Mihály: Ezek olyan dolgok, amit az előző képviselő-testület például 20 éve határozta el, hogy Szentjobbal testvértelepülései együttműködést köt. Egyébként sincs olyan „szabályzat”, amely  ezeket a döntéseket a lakossággal közösen kellene meghozni. 
Kovács Imre: Akkor sem kérdeztétek meg a falut. 

Olajos Mihály: Vizsgáljuk ezt felül, és szüntessük meg ezeket a kapcsolatokat.
Kovács Imre: Nem kell megszüntetni.

Olajos Mihály: Mibe kerül ez a helyi önkormányzatnak? 

Kovács Imre: Nem tudom, mibe kerül, ezt te tudod megmondani. 

Olajos Mihály: Ezt már elmondtam, amikor jönnek ide rendezvényre, azok már mind önköltségesek, nekik is fizetni kell. 

Kovács Imre: A falu ezt nem  így tudja. 

Olajos Mihály: Itt vagy, mint képviselő és ezt most már el tudod mondani. 

Kovács Imre: De én sem tudom elmondani, mert nem látok bele a számlákba, hogy ki fizeti azokat a számlákat. Látok egy számlát is, hogy ki fizette például a disznótori számlákat. 

Olajos Mihály: El kell menni a Baráti Kör elnökéhez, és ő bemutatja az összes számlát.

Cs. Balogh Gyula: Ezt most felesleges dolognak tartom.

Kovács Imre: Kértük, hogy a civil szervezetek számoljanak be, hogy mire költötték azt a pénzt, amit kaptak az önkormányzattól. 

Olajos Mihály: Minimális az, az összeg, amit kapott egy-egy civil szervezet. A rémmesék amik vannak, azok csak rémmesék. 

Kovács Imre: Ezért kell, hogy nyíltam menjenek a dolgok. 

Olajos Mihály: Nyíltan ment, amikor a képviselő-testület azt mondta amikor a költségvetést tárgyalta, hogy 1200 e Ft-ot ad a civil szervezeteknek. Ez benne van a költségvetésbe. Ezen belül 1 millió forintot ad a foci csapatnak, és 200 e Ft-ot a többi civil szervezetnek. Jelen pillanatban 700 e Ft-nál tart a foci csapatnak adott támogatás. 

Kovács Imre: Ennyit kaptak eddig.

Olajos Mihály: Így van. Ha kell, Harasztosi Gyula el tud vele számolni, hogy mire költötte ezt az összeget. 

Balogh Gyula Cs: Nem elszámolni kell vele.

Harsztosi Gyula: Ha ilyen igény van természetesen, a következő ülésen el tudok számolni, ezzel az egymillió forinttal, a sport egyesület éves költségvetése több mint 2 millió forint, de én az 1 millió forintról számolok el, mert a többi pályázati pénzekhez, adományokhoz a képviselő-testületnek semmi köze. 

Cs. Balogh Gyula: Egy kicsit óvatosan ezzel, a fogalmazással, hogy semmi köze, mert ha a testület nem ad támogatást a sportkörnek, akkor a sportkör nem tud működni, csak az adományokból és egyéb támogatásokból. 

Harasztosi Gyula: Akkor nem fog működni. 

Cs. Balogh Gyula: Ez nem mondhatod ki, egyrészt, mint önkormányzati képviselő, másrészt mint sportvezető. Mi csak képben szeretnénk lenni.

Harasztosi Gyula: Most mondtam, hogy hajlandó vagyok beszámolni, a következő testületi ülésen, de csak az 1 millió Ft-ról. 

Cs. Balogh Gyula: Nyilván, mert tájékoztatás képen köteles vagy bennünket tájékoztatni és azt nem mondhatod, hogy semmi közöm hozzá.
Harasztosi Gyula: Tagja vagy az egyesületnek? 
Cs. Balogh Gyula: Önkormányzati képviselőként mindenhez közöm van. 

Harasztosi Gyula: Ez egy civil szervezet semmi közöd, a más egyéb jellegű támogatásokhoz, amit nem az önkormányzat adott.

Cs. Balogh Gyula: Majd felülvizsgáljuk ezt. Nem elszámolást kérünk, csak tájékoztatást. 

Balogh Gyula: Szeretném, ha Szentpéterszegnek szentpéterszegi focicsapata lenne. Ebben nem vagyok egyedül. 

Olajos Mihály: Akkor nem lesz foci csapat. 

Kovács Imre: De lesz.

Olajos Mihály: Nem lesz, mert még a területi bajnokságba sem tudunk elindulni, mert nincs annyi ember. 

Kovács Imre: Legalább 4 péterszegi lehetne a csapatban. Tiszta idegen az egész csapat, kiöregedett újfalui focisták szórakoznak itt. 

Balogh Gyula: Kiöregedet újfalui focisták vannak ebben a csapatban, akik csak szórakozni jönnek ide, kérdezem én, hogy akkor miért adunk ezeknek 700 e Ft-ot? Miért nem adnak be ők 20-20 e Ft-ot és akkor szórakozhatnának kedvükre, és nekünk nem kerülne semmibe, mivel úgysem Péterszegiek játszanak a csapatban. 

Olajos Mihály: Egy focicsapat működtetése nem 700 e Ft-ba kerül. Ez csak az önkormányzati támogatás. Ha ezt a pénzt nézzük, akkor két csapatot támogatunk ezzel a pénzzel, mert vagy egy IFI csapat, és van  egy felnőtt csapat is. Az IFI-be kevés újfalusi kiöregedett játékost láthatsz. Az IFI csapat működtetése belekerül ennyibe. 

Balogh Gyula: Őszintén, kell nekünk, hogy ilyen idős focisták játszanak a péterszegi csapatba? 

Olajos Mihály: A futball csapat működtetése testületi hatáskör, és természetesen, eldönti a testület, hogy támogassuk, vagy sem a focicsapatot. Ez nem olyan egyszerű dolog, hogy egy vonással meg lehessen szüntetni. Mindig téma volt, hogy péterszegi emberek fociznak-e vagy nem fociznak a csapatban. Egy csapat nem azért focizik, hogy a térségben ő legyen egy pofozó zsák. Bizonyos sikert elvár a foci csapattól a lakosság. 

Kovács Imre: Nem igaz, hogy 4-5 péterszegi nem lenne, aki benne lenne a csapatban. 

Olajos Mihály: Több péterszegi van, járni kell a meccsekre.

Harasztosi Gyula: A képviselő-testületnek joga van dönteni arról, hogy ad támogatás, vagy nem ad. Ha nem ad, akkor nyilván nem tud működni a klub. Azt, hogy kik játszana, meg kik nem játszanak, benne kellene lenni a szervezetben, és ott el lehet mondani a véleményüket, a mindenkor vezetést le lehet váltani. Csinálja más, aki jobban tudja. 

Olajos Mihály: Azt, hogy egy csapatban, ki az edző, ki az elnök, azt odabízzuk, nekik kell ezt tudni. Azt, hogy több péterszegi legyen a csapatban, azt tudjuk közvetíteni az egyesület felé, de megkövetelni ezt nem lehet. Kovács László tehetséges gyermek volt, de nem maradt meg Péterszegen, mert elvitte a BUSE. Igaza volt, hogy elment oda, mert ott nagyobb a lehetőség. Szabó László fia ugyanígy volt, az is elment. Nálunk ez egy kis egyszerű csapat, itt nem nagyon kapkodnak a játékosok. 

Balogh Gyula: Pont ezért kellene Péterszegieket fociztatni. Mert ez nem arról szól, hogy hova jussunk, a BUSE sem jut sehova, akármennyi pénzt beleölnek. 

Cs. Balogh Gyula: Nem menjen már megint az ki, hogy mi meg akarjuk szüntetni a sport egyesületet. Szó nincs ilyesmiről. Az önkormányzatnak, ahhoz viszont joga van, ha pénzt, vagy épületet ad vagy mást egy civil szervezetnek, hogy arról számoljon be, hogy hogyan hasznosította ezt a támogatást. Ha elmondja, hogy pályázott elmondja, ha nem mondja, akkor nem mondja el. Viszont ott baj van, ha majdnem csak újfaluiból áll a felnőtt csapat. Azt mérlegre kell tenni, hogy szervezzünk be tényleg péterszegieket, akár azon az áron, hogy egy kicsit gyengébb lesz a csapat. De ne újfaluiaknak tartsunk itt fenn egy csapatot, egy egészséges keveredés mindig is volt, de ennyire sohasem sarkosodott ki a dolog, mint most. Valamit ez ellen csinálni kell, mert mint önkormányzati képviselőnek jogom van véleményt mondani bármelyik civil szervezetről, mert támogatást adunk. A falu bízott meg engem, mint önkormányzati képviselőt, hogy ne csak a falu dolgait, hanem a civil szervezetek, egyebeket is lehetőség szerint, jogom szerint felügyeljem. Esetleg kérdéseket tegyek fel. Több mint 1 millió forintba kerül a sport egyesületnek a támogatása, nyílván ez pénzeszköz, jármű, stb. Ezt meg kell vizsgálni, milyen csapat ez, hogy három meccsen 20 gólt kap. Ilyen soha nem volt régen. Ha ilyen eredményeket érünk el, akkor fölösleges idehozni ennyi újfaluit. Akkor inkább induljunk a körzeti bajnokságon, de még ehhez sem ragaszkodom, de ahhoz viszont igen, hogy legyen benne több péterszegi. Nem kívánok beleszólni a sportvezetés dolgába, csak ezt a problémát kezelni kell. Nem kívánunk mi belemenni a civilszervezetek dolgaiba. A másik dolog, hogy ki lett itt hangsúlyozva, hogy ki, hány civil szervezetnek a tagja. Annak idején mikor képviselő voltam tagja voltam két civil szervezetnek. Nem az minősíti az embert, hogy hány civil szervezetnek a tagja, vagy hány társadalmi szervezetben van benne, hanem, hogy mit tesz a faluért. A faluért lehet úgy is tenni, hogy elbeszélgetsz az emberekkel, de nemcsak a kampányi ideje alatt. Ha meghallgatod a falubelit, a problémáját, már teszel érte. Úgyis hasznos az ember itt Péterszegen, hogyha nem tagja egyik civil szervezetnek sem, csak a falunak a tagja. Természetesen támogatni kell a civil szervezeteket teljes erővel, de azért meg kell vizsgálni a működésüket, és ha valami nincs rendbe, akkor arról beszélni kell, illtetve megoldást kell találni rá. Nagyon elébe mentünk a dolgoknak a focival kapcsolatosan. Kérem, engedjék meg a civil szervezetek, hogy had hallgassuk meg őket, ne rosszindulattal, csak kíváncsiak vagyunk a működésükre. Nem számonkérés ez, ezt ne vegye senki annak. Meghallgatnánk őket, úgy, mint az intézmény vezetőit, hogy legyünk képben. 
Olajos Mihály: Általánosságban az összes civil szervezet vezetőjét meg akarod hallgatni, vagy, pedig csak azt, aki támogatást kapott? 

Cs. Balogh Gyula: Azoknak a munkája is érdekel, akiknek nem ad az önkormányzat támogatást. Meghallgatjuk, hogy milyen hasznos dolgot csinálnak. 

Olajos Mihály: Azért kérdezem, mert eddig arról volt szó, hogy csak azokat, akik támogatást kapnak az önkormányzattól. Most meg arról van szó, hogy mindegyik civil szervezetet.

Cs. Balogh Gyula: Én nem mondtam ilyet, döntse ezt el a testület. 

Dr. Juhász Marica: Most dönthet a testület arról, hogy kit szeretne meghallgatni a következő ülésen.

Balogh Gyula: Visszatérve a tornateremre és a jégpályára, akkor ezek rendben vannak. 

Olajos Mihály: Jegyzőnő elmondta, hogy megbeszéli a tornaterem nyitva tartást az iskola igazgatójával, a jégpálya az egy kicsit rázósabb dolog lesz, mert én úgy látom, hogy az nem 10-20 e Ft-ba fog kerülni. Mert, ha 20 e Ft, akkor azt mondom, hogy holnap kiutalom ezt a pénzt és oldjátok meg. De ez nem annyi lesz, szivattyú, villany, és még sorolhatnám a dolgokat, mi kell még hozzá. Nem ennyire egyszerű. Egy pályázati pénzből épült, vidékfejlesztési forrásból, azt a részt akkor abból rendbe tudtuk tenni, természetesen a pályázatban is az volt az üzemeltetéssel kapcsolatosan, hogy a természetes csapadékvíz összegyűjtésével tudjuk üzemeltetni. Nem olyan egyszerű jégpályát építeni. Erre, had ne válaszoljak itt, hogy december 18-án ünnepélyes keretek között megnyitjuk a jégpályát. 

Dr. Juhász Marica: Javasolnám, hogy Képviselő Úr menjen ki és mérje föl az esetleges költségeket, és ha tényleg meg lehet valósítani viszonylag kevés pénzből, akkor szerintem semmi akadálya nincs. Ha ezt meg tudná tenni, akkor után semmi akadálya nem lehet. 
Olajos Mihály: Ha meg lehet oldani pár tízezer forintból, akkor semmi akadálya. 

Kovács Imre: A tornateremmel kapcsolatban annyit szeretnék hozzáfűzni, hogy ne öt órakor nyisson ki, hanem, ha lehet inkább négy órakor, mert vannak kisgyerekek is, akik fel szeretnének járni, és ők pillanatok alatt kiszorulnak, illetve nem engedik őket este 8-10 óráig el. 

Olajos Mihály: Az igényfelmérésbe ezt is belevesszük, hogy mikortól és meddig legyen nyitva, illetve milyen napokon. 

Bereczkiné Balogh Erika: A szervezetek támogatásával kapcsolatban szeretnék még visszatérni, eddig az volt a rendszer, hogy az önkormányzat költségvetésében volt egy külön sor ezeknek a támogatásoknak az összege. Úgy gondolom, hogy úgy is készülni fog az SZMSZ, valamelyik bizottságnak át kellene adni ezt a funkciót, hogy egy bizonyos keretösszeget elhatárolnánk a költségvetésünkből a szervezetek támogatására, és erre az összegre pályázni lehessen. Pályázat útján adnánk oda ezeket az összegeket. Mert akkor látnánk, hogy mire szánja ezt a támogatást, és jogunk is lesz, hogy elszámoltassuk őket. 

Olajos Mihály: Egy soron jelent meg eddig is a költségvetésben a támogatás, ebben az évben 1200 e Ft volt. Külön meg volt jelölve a foci csapat, hogy 1 millió Ft támogatás kap és 200 e Ft-ot pedig a többi civil szervezet. Kérelemmel fordultak az önkormányzathoz, hogy támogassuk a rendezvényüket. A 200 e Ft támogatás felosztását lehet pályázat útján odaítélni. 

Bereczkiné Balogh Erika: Az egész összeget így kellene felosztani. A bizottság döntené el, hogy melyik civil szervezet, milyen összeget kapjon. Ezt a pályázatot meg lehet hirdetni a faluban, hogy aki törvényesen be van jegyezve, szabályosan működnek azok pályázhatnának. 
Olajos Mihály: A képviselő-testület eldönti, hogy hogyan és milyen célt akar támogatni. 

Kovács Imre: Látom a kimutatásban, hogy a polgárőr egyesület 100 e Ft támogatást kapott. Azt is tudjuk, hogy van egy állandó polgárőr, az ő bérét miből fedezik. 
Olajos Mihály: Pályázati támogatásban részesül.  Kiss Imre polgárőr foglalkoztatására pályázati forrást kapunk. 

Kovács Imre: Rendben van, gondoltam, hogy a 100 e Ft az nem fedezi ezt. 

Olajos Mihály: A polgárőr egyesület kapta a 100 e Ft támogatást. 

Kovács Imre: Ő is hozzájuk tartozik, nem?

Olajos Mihály: Az önkormányzat foglalkoztatja. A másik két kerékpáros polgárőr is szintén az önkormányzat alkalmazottja, ők is pályázati támogatással. 

Dr. Juhász Marica: Kérem a Tisztelt Képviselő-testület, hogy döntsön a civil szervezetek beszámolójáról, hogy kiket kérnek fel. Én a következő testületi ülésre továbbítom ezt a kérést. 

Kovács Imre: Szerintem kérjük meg mindegyiket, és aki hajlandó, az tájékoztat bennünket. Vannak akik nem kapnak támogatást, de valamilyen szinten csak kapnak, ha máshogy nem igénybe veszik a Faluházat, az már egy bizonyos támogatásnak számít. A tevékenységükről tájékoztassák a testületet. 

Tornyi Lajos: Én hajlandó vagyok az általam vezetet két civil szervezet munkájáról beszámolni. 

Harasztosi Gyula: Én is hajlandó vagyok a sport klubról beszámolni. 

Olajos Mihály: Én azt javasolnám, hogy egy testületi ülésen nem mind az összes civil szervezetet egyszerre hallgassuk meg. Javaslom, hogy egy-egy ülésen két szervezetet hallgassunk meg. 

Tornyi Lajos: Azét szeretnék időpontot, kérni, mert nálunk mindig január-február hónapban vannak a beszámolók, és ne kelljen már kétszer megcsinálnom. Én az egyesület munkájával február végéig számolok el, könnyebb lenne a dolgom, mivel ott pénzügyi elszámolás is van. Tájékoztató jelleggel beszámolok arról az összegről amit támogatásként kaptunk. Most is el tudnék nagyvonalakban számolni, már jeleztem polgármester úrnak, hogy nem jövünk ki ebből az összegből, főleg így, hogy az iskolás gyermekeket is ezzel a gépkocsival hordják a tanyáról. Fele kilométert a gyerekek szállítására használjuk fel. Egyszerűen nem tudjuk tovább finanszírozni ilyen formában. 
Kovács Imre: Miért a polgárőr autó hordja a gyerekeket a tanyáról az iskolába, ha ki van szervezve az iskolabusz? Ki fizeti ezt? 

Olajos Mihály: Az iskolabuszra normatív támogatást a más településekről áthordott gyermekekre kapunk. Ha a mi közigazgatási területünkről, külterületről hozunk be gyerekeket arra nem kapunk támogatást. A saját pénzünkből kellene kiküldeni a nagybuszt, hogy hozza be a gyerekeket. Az önkormányzatnak  kötelessége beszállítani a gyerekeket a külterületről az iskolába, óvodába. Ezt meg kell oldani valahogy, lehetne a polgármester gépkocsijával, vagy az Idősek Klubja kisbuszával is akár, de lehet a polgárőr autóval is. Úgy gondolom, hogy a leggazdaságosabb a polgárőr autó. A gyerekeket be kell hordani, nem tudja a szülő megoldani egyetlen egy biciklijük van. 

Kovács Imre: Azt szeretném tudni, hogy hány gépkocsija van az önkormányzatnak, és kik használják, és milyen célra? 
Olajos Mihály: Ezt itt is el tudom mondani, mert túl sok nincs. A két busz a gyerekek szállítására van. Van egy mikrobusz, amivel a hivatal illetve legtöbbet én megyek. Van az Idősek Klubjának egy mikrobusza, amivel az idősek ellátását, illetve a szociális feladatokat lát el, illetve egyéb közösségi feladatokat. Ezen kívül van a polgárőr autó, ami a gáborjáni önkormányzat tulajdonában van, de a helyi polgárőr egyesület kapta meg működtetésre. Van a körjegyzőség gépkocsija, amivel a Jegyzőnő jár, van még egy utánfutó.

Harasztosi Gyula: Ez előbb a beszámoltatással kapcsolatban, annyit szeretnék mondani, ha ebben az évben kell beszámolni, akkor a 2009-es évről tudok csak beszámolni. Vagy esetleg januárban a 2010. évről. 

Tornyi Lajos: Javaslom, hogy inkább a lezárt évet hallgassuk meg. 

Cs. Balogh Gyula: Ezzel egyetértek, mert nem ezek a legfontosabbak, az intézmények sokkal fontosabbak. Jó lesz ez jövő évben is. A testvértelepülési kapcsolatokat viszont rendbe kell majd tenni, új alapokra kell tenni. Nem zárkózok el előle, de ezt nem most kell megtárgyalni. Természetesen, ha a falu érdekét szolgálja, csak más alapokra kell helyezni. Így nem lesz támadási felület.  

Olajos Mihály: Testvértelepülés kapcsolatról csak annyit szeretnék elmondani, bizonyára a napi politikát nézi mindenki, hogy felerősödőben van a felnövő ifjúságnak a nemzeti összetartozás jegyében egyre inkább előtérbe kerül a határon túli magyarokkal való kapcsolat tartás. Kérem a testület tagjait, hogy ha egyetértenek azzal, hogy a képviselő-testület felkéri a civil szervezetek vezetőit, hogy a 2010. évi tevékenységükről tájékoztatót tartsanak 2011. március 31-ig, azt kézfeltartással jelezze. 

H A T Á R O Z A T
Szentpéterszeg Községi Önkormányzat Képviselő-testülete úgy határozott, hogy felkéri a civil szervezetek vezetőit, hogy a 2010. évi tevékenységükről 2011. március 31. tájékoztassák a képviselő-testületet.

Határidő: 2011. 03. 31.

Felelős: Olajos Mihály polgármester

Olajos Mihály: Viszont össze kell szedni a civil szervezeteket. 

Kovács Imre: Hogyan lehet olyan civil szervezet, melyről az önkormányzat nem tud? 

Olajos Mihály: Ez nem az önkormányzatnál van nyilvántartva. Nekem a látókörömben csak most 9-10 civil szervezet van, aki az önkormányzattal szorosabb kapcsolatban van. 

Bereczkiné Balogh Erika: A Bihari Kapocs Alapítvány is létezik, az is civil szervezet. Itt dolgozik jó pár éve Szentpéterszegen, a teleházat üzemelteti. Ebbe a körbe beletartozik. 

Olajos Mihály: Több napirendi pont nem lévén az ülést berekesztem.

K.m.f.

